## Hovedutskrift fra styremøte i Fjellstyrene i Lierne SA, Nordli fjellstyre og Sørli fjellstyre den 29.10.2018

***Møtested: Kommunestyresalen***

***Tid:***  1800 - 2100

*Disse møtte fra styret:*

**Sørli fjellstyre**: Grete Bruce, Kåre Totland, Odd Herman Totland.

Forfall: Jon Andreas Stenfjell. Ikke varslet, så vara ble ikke innkalt.

Forfall: Lillian Bergli. Per Jan Eide møtte som vara.

**Nordli fjellstyre:** Arnodd Lillemark, Frode Holand, Hilde Kveli.

Forfall: Tove Heggdal. Vara innkalt, men kunne ikke møte.

Forfall: Ken Thomas Walinder. Jostein Ringstad møtte som vara.

*Andre som møtte:*

Nils Vidar Bratlandsmo, daglig leder/saksbehandler

Tord Åberg, rådgiver/saksbehandler

Leo Lyngstad, fjelloppsyn/sekretær

Arnodd Lillemark ledet møtet. Innkalling og sakliste ble enstemmig godkjent.

Møteprotokoll fra styremøte den 30.08.2018 ble enstemmig godkjent.

|  |  |
| --- | --- |
| **Sak nr.**  **L 16/2018** | REFERATER |
|  | Styrets behandling: Styret fikk en orientering av styreleder og daglig leder om status på 2 erstatningssaker:   1. Nasjonalparkprosessen 2. Grunndisponeringer (Dalbekken og Fiskløysa)   Tord Åberg presenterte en status på elgjakta og elgjaktforvaltningen på statsallmenningen og Lierne kommune så langt i år. Avskytingen for statsallmenningene ligger omtrent på et «normalnivå» så langt i år.  Det pågår en del diskusjoner i jegermiljøene rundt bestandsutvikling og avskytingsstrategier, blant annet med bakgrunn i negative trender på slaktevekter og sett kalv. Resultater fra en nylig gjennomført beitetakst i kommunen antyder at beitetrykket er i største laget i forhold til bæreevnen på lang sikt.  Odd H. Totland orienterte om at «brua» over Mattistjønnbekken er ute av funksjon, og at det kan være hensiktsmessig for fjellstyret å søke samarbeid med grunneier (Grindalen) om ei ny bru. Administrasjonen tar med seg innspillet og jobber videre med saken.  Forslag til vedtak ble enstemmig godkjent. Vedtak: Referater tas til etterretning. |
| **Sak nr.**  **L 17/2018** | Evaluering av småviltjakta pr. 15.10.2018. |
|  | Styrets vurdering: Tord Åberg gjennomgikk den vedlagte presentasjonen og grunnlaget for vedtaksforslaget.   Arnodd Lillemark påpekte at det er uheldig om ingen i Nordli gis anledning til snarefangst, og foreslo derfor å åpne for snarefangst i Muru statsallmenning, med en sesongkvote på maksimalt 50 ryper, hvorav 10 kan være lirype. Forslaget ble enstemmig godkjent.  Resten av forslaget til vedtak ble enstemmig godkjent. Vedtak: Fjellstyrene i Lierne fastsetter følgende jakt- og fangstkvoter for småvilt i perioden 1. november 2018–siste februar 2019:  *Jaktfeltene Guslia-Fossdalen-Lakavatnet, Blåfjella og Langlia-Finnhuslia:*   1. Det kan felles inntil 4 ryper (lirype og/eller fjellrype) pr. jeger pr. dag. 2. *Jegere som har meldt inn og fått godkjent fangst på jaktilierne.no jaktåret 2017/18* kan felle inntil 5 ryper (lirype og/eller fjellrype) pr. jeger pr. dag. 3. Snarefangst for innenbygdsboende: 100 ryper, hvorav 50 kan være lirype, pr. jeger pr. sesong. 4. Det kan felles maksimalt 4 skogsfugl pr. jeger pr. dag. 5. *Jegere som har meldt inn og fått godkjent fangst på jaktilierne.no jaktåret 2017/18* kan felle inntil 5 skogsfugl pr. jeger pr. dag.   *Jaktfeltene Lifjellet og Kviltjønna*   1. Det kan felles inntil 2 ryper (lirype og/eller fjellrype) pr. jeger pr. dag. 2. *Jegere som har meldt inn og fått godkjent fangst på jaktilierne.no jaktåret 2017/18* kan felle inntil 3 ryper (lirype og/eller fjellrype) pr. jeger pr. dag. 3. Snarefangst ikke tillat. 4. Det kan felles maksimalt 4 skogsfugl pr. jeger pr. dag. 5. *Jegere som har meldt inn og fått godkjent fangst på jaktilierne.no jaktåret 2017/18* kan felle inntil 5 skogsfugl pr. jeger pr. dag.   *Jaktfeltet Muru:*   1. Det kan felles inntil 4 ryper, hvorav 1 kan være lirype, pr. jeger pr. dag. 2. *Jegere som har meldt inn og fått godkjent fangst på jaktilierne.no jaktåret 2017/18* kan felle inntil 5 ryper, hvorav 2 kan være lirype, pr. jeger pr. dag. 3. Snarefangst for innenbygdsboende: 50 ryper, hvorav 10 kan være lirype, pr. jeger pr. sesong. 4. Det kan felles maksimalt 4 skogsfugl pr. jeger pr. dag. 5. *Jegere som har meldt inn og fått godkjent fangst på jaktilierne.no jaktåret 2017/18* kan felle inntil 5 skogsfugl pr. jeger pr. dag.   *Jaktfeltet Arvaslia-Tjønndalen:*   1. Det kan felles inntil 4 ryper, hvorav 1 kan være lirype, pr. jeger pr. dag. 2. *Jegere som har meldt inn og fått godkjent fangst på jaktilierne.no jaktåret 2017/18* kan felle inntil 5 ryper, hvorav 2 kan være lirype, pr. jeger pr. dag. 3. Ingen snarefangst. 4. Det kan felles maksimalt 4 skogsfugl pr. jeger pr. dag. 5. *Jegere som har meldt inn og fått godkjent fangst på jaktilierne.no jaktåret 2017/18* kan felle inntil 5 skogsfugl pr. jeger pr. dag.   ***Begrunnelse:***  20 % jaktuttak i 2018/19 vurderes som bærekraftig høsting. Vedtatte tiltak vil bidra til å måloppnåelse. |
| **Sak nr. L18/2018** | Prosess på høring – ny fjellov |
|  | Styrets vurdering: Arnodd Lillemark innledet saken med en orientering om NFS sin strategi i høringsprosessen. Fjellstyresambandet har langt på veg ledet arbeidet bak flertallsforslagene i NOU`en, og ønsker derfor i høringsfasen å skape mest mulig ro og oppslutning om disse forslagene. Det er derfor lite fokus på å fremskaffe nye argumenter eller endringsforslag i denne fasen.  Daglig leder mener at det kan oppstå en situasjon hvor det vil være mest hensiktsmessig å argumentere for å forkaste hele lovforslaget, særlig om det viser seg å bli stort sprik og usikkerhet om utfallet av høringsprosessen. Alternativet vil være å argumentere for en justering og videreføring av gjeldende Fjelloven, fremfor å risikere at mindretallsforslagene får gjennomslag.  Det er enighet om å jobbe lokalt/regionalt med å skaffe oppslutning om NFS sine argumenter og synspunkter:   * Styrelederne jobber mot ordførere i Indre Namdal/Snåsa og mot Namdal Regionråd. * Administrasjon jobber mot saksbehandlere i kommunene i Indre Namdal/Snåsa.   Forslaget til vedtak ble enstemmig godkjent. Vedtak: Fjellstyrene i Lierne gir sin tilslutning til NFS sine synspunkter på forslagene i NOU 2018:11 Ny fjellov, og tar høringsutkastet til orientering. Fjellstyrene i Lierne vil bruke dette som et grunnlagsdokument i jobben mot å skaffe oppslutning om NFS og våre synspunkter, som i stor grad reflekterer flertallsforslagene i NOU`en.  *Begrunnelse:*  Flertallsforslaget vil bidra til:   * rammer som ivaretar bruksrettene på en forsvarlig måte * en forenkling og modernisering av lovverket. * en bærekraftig bruk av SA, til det beste for de med allmenningsrett, for samisk reindrift, for lokalsamfunnene og for storsamfunnet * en overføring av oppgaver fra statlig til lokalt folkevalgt nivå * en bedre folkehelse og bevaring av viktige tradisjoner for jakt, fiske og friluftsliv * en mer effektiv bruk av fellesskapets ressurser. * en profesjonell og kompetent administrasjon- og oppsynsordning i SA. |
| **Sak nr.**  **S04/2018** | Høring – endringer og nye rekreasjonsløyper |
|  | Styrets vurdering: Forslag til vedtak ble enstemmig godkjent. Vedtak: Sørli fjellstyre støtter forslaget om å justere og forlenge isfiskeløypa fra Gammelheimen, sånn at den ender opp på Storsteintjønna i stedet for Stortjønna, i Østre Finnli statsallmenning. Fjellstyret gir med dette grunneiersamtykke til å foreta den foreslåtte justeringen.  *Begrunnelse:*  Tiltaket vil sikre en fortsatt god utnyttelse av fiskeressursene i området, og være utviklende for næringslivet.  Tiltaket vil være positivt med hensyn til verneformålet for Lierne Nasjonalpark.  Tiltaket vil bidra til økt bolyst. |
| **Sak nr.**  **L 19/2018** | nytt startpunkt for isfiskeløypa til vargtjønna |
|  | Saksopplysninger: Lierne kommune har bedt om en forhåndsuttale fra Nordli fjellstyre på eventuell etablering av nytt startpunkt for isfiskeløype til Vargtjønnin i Muru statsallmenning. Brevet ble mottatt kort tid før møtet og er derfor ikke utredet og forberedt.  Fjellstyrene er etter Fjellovens §12 delegert myndighet til å gi grunneiersamtykke til motorferdsel i statsallmenning. Saken må vurderes i forhold til eventuelle konflikter med annen bruk/bruksrettigheter. Statskog skal høres i saker hvor det er aktuelt å opprette permanente løyper/traseer. Forslag til vedtak:  * Ingen.  Styrets vurdering: Styret kan ikke se at den aktuelle løypa/traseen kommer i berøring eller konflikt med annen bruk av dette området. Traseen har allerede vært i bruk i mange år, uten at det er avdekket uheldige konsekvenser med det. Nordli fjellstyre er derfor positive til at Lierne kommune oppretter et nytt startpunkt for isfiskeløypa til Vargtjønnin, forutsatt at det eksisterende startpunktet fra garasjen opprettholdes.  Før fjellstyret kan gi endelig samtykke til etablering av faste løyper, skal Statskog høres. Vedtak: Nordli fjellstyre stiller seg positive til at Lierne kommune jobber videre med å opprette et ekstra startpunkt for isfiskeløypa til Vargtjønning, ved Nyork.  Før fjellstyret endelig kan avgi grunneiertillatelse, skal Statskog SF ha hatt saken til uttalelse. Det delegeres til daglig leder å sluttbehandle en eventuell forespørsel om grunneiertillatelse.  *Begrunnelse:*  Tiltaket vil sikre en fortsatt god utnyttelse av fiskeressursene i fiskevatna langs isfiskeløypa, og vil samtidig være utviklende for næringslivet.  Tiltaket vil bidra til økt bolyst og bruk av privatehytter langs Sandsjøen. |

***Diskusjonssaker:***

Dato for neste styremøte: tirsdag 11. desember kl. 1800 i Sørli.

**Lierne den 30.10.2018.**

Nils Vidar Bratlandsmo

Daglig leder/fjelloppsyn.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Grete Bruce, styreleder Sørli fjellstyre Arnodd Lillemark, styreleder i Nordli fjellstyre og fjellstyrene i Lierne SA.